plato-philosophy.apologia-socratis 31
τοιοῦτος οὖν ἄλλος οὐ ῥᾳδίως ὑμῖν γενήσεται , ὦ ἄνδρες , ἀλλʼ ἐὰν ἐμοὶ πείθησθε , φείσεσθέ μου · ὑμεῖς δʼ ἴσως τάχʼ ἂν ἀχθόμενοι , ὥσπερ οἱ νυστάζοντες ἐγειρόμενοι , κρούσαντες ἄν με , πειθόμενοι Ἀνύτῳ , ῥᾳδίως ἂν ἀποκτείναιτε , εἶτα τὸν λοιπὸν βίον καθεύδοντες διατελοῖτε ἄν , εἰ μή τινα ἄλλον ὁ θεὸς ὑμῖν ἐπιπέμψειεν κηδόμενος ὑμῶν . ὅτι δʼ ἐγὼ τυγχάνω ὢν τοιοῦτος οἷος ὑπὸ τοῦ θεοῦ τῇ πόλει δεδόσθαι , ἐνθένδε ἂν κατανοήσαιτε · οὐ γὰρ ἀνθρωπίνῳ ἔοικε τὸ ἐμὲ τῶν μὲν ἐμαυτοῦ πάντων ἠμεληκέναι καὶ ἀνέχεσθαι τῶν οἰκείων ἀμελουμένων τοσαῦτα ἤδη ἔτη , τὸ δὲ ὑμέτερον πράττειν ἀεί , ἰδίᾳ ἑκάστῳ προσιόντα ὥσπερ πατέρα ἢ ἀδελφὸν πρεσβύτερον πείθοντα ἐπιμελεῖσθαι ἀρετῆς . καὶ εἰ μέν τι ἀπὸ τούτων ἀπέλαυον καὶ μισθὸν λαμβάνων ταῦτα παρεκελευόμην , εἶχον ἄν τινα λόγον · νῦν δὲ ὁρᾶτε δὴ καὶ αὐτοὶ ὅτι οἱ κατήγοροι τἆλλα πάντα ἀναισχύντως οὕτω κατηγοροῦντες τοῦτό γε οὐχ οἷοί τε ἐγένοντο ἀπαναισχυντῆσαι παρασχόμενοι μάρτυρα , ὡς ἐγώ ποτέ τινα ἢ ἐπραξάμην μισθὸν ἢ ᾔτησα . ἱκανὸν γάρ , οἶμαι , ἐγὼ παρέχομαι τὸν μάρτυρα ὡς ἀληθῆ λέγω , τὴν πενίαν . ἴσως ἂν οὖν δόξειεν ἄτοπον εἶναι , ὅτι δὴ ἐγὼ ἰδίᾳ μὲν ταῦτα συμβουλεύω περιιὼν καὶ πολυπραγμονῶ , δημοσίᾳ δὲ οὐ τολμῶ ἀναβαίνων εἰς τὸ πλῆθος τὸ ὑμέτερον συμβουλεύειν τῇ πόλει . τούτου δὲ αἴτιόν ἐστιν ὃ ὑμεῖς ἐμοῦ πολλάκις ἀκηκόατε πολλαχοῦ λέγοντος , ὅτι μοι θεῖόν τι καὶ δαιμόνιον γίγνεται , ὃ δὴ καὶ ἐν τῇ γραφῇ ἐπικωμῳδῶν Μέλητος ἐγράψατο . ἐμοὶ δὲ τοῦτʼ ἔστιν ἐκ παιδὸς ἀρξάμενον , φωνή τις γιγνομένη , ἣ ὅταν γένηται , ἀεὶ ἀποτρέπει με τοῦτο ὃ ἂν μέλλω πράττειν , προτρέπει δὲ οὔποτε . τοῦτʼ ἔστιν ὅ μοι ἐναντιοῦται τὰ πολιτικὰ πράττειν , καὶ παγκάλως γέ μοι δοκεῖ ἐναντιοῦσθαι · εὖ γὰρ ἴστε , ὦ ἄνδρες Ἀθηναῖοι , εἰ ἐγὼ πάλαι ἐπεχείρησα πράττειν τὰ πολιτικὰ πράγματα , πάλαι ἂν ἀπολώλη καὶ οὔτʼ ἂν ὑμᾶς ὠφελήκη οὐδὲν οὔτʼ ἂν ἐμαυτόν . καί μοι μὴ ἄχθεσθε λέγοντι τἀληθῆ · οὐ γὰρ ἔστιν ὅστις ἀνθρώπων σωθήσεται οὔτε ὑμῖν οὔτε ἄλλῳ πλήθει οὐδενὶ γνησίως ἐναντιούμενος καὶ διακωλύων πολλὰ ἄδικα καὶ παράνομα ἐν τῇ πόλει γίγνεσθαι , ἀλλʼ ἀναγκαῖόν ἐστι τὸν τῷ ὄντι μαχούμενον ὑπὲρ τοῦ δικαίου , καὶ εἰ μέλλει ὀλίγον χρόνον σωθήσεσθαι , ἰδιωτεύειν ἀλλὰ μὴ δημοσιεύειν .
Lemmas: τοιοῦτος οὖν ἄλλος οὐ ῥᾴδιος σύ γίγνομαι , ὦ ἀνήρ , ἀλλά ἐάν ἐγώ πείθω , φείδομαι ἐγώ · σύ δέ ἴσως τάχα ἄν ἄχθομαι , ὥσπερ ὁ νυστάζω ἐγείρω , κρούω ἄν ἐγώ , πείθω Ἄνυτος , ῥᾴδιος ἄν ἀποκτείνω , εἶτα ὁ λοιπός βίος καθεύδω διατελέω ἄν , εἰ μή τις ἄλλος ὁ θεός σύ ἐπιπέμπω κήδω σύ . ὅτι δέ ἐγώ τυγχάνω εἰμί τοιοῦτος οἷος ὑπό ὁ θεός ὁ πόλις δίδωμι , ἐνθένδε ἄν κατανοέω · οὐ γάρ ἀνθρώπινος ἔοικα ὁ ἐγώ ὁ μέν ἐμαυτοῦ πᾶς ἀμελέω καί ἀνέχω ὁ οἰκεῖος ἀμελέω τοσοῦτος ἤδη ἔτος , ὁ δέ ὑμέτερος πράσσω ἀεί , ἴδιος ἕκαστος προσέρχομαι ὥσπερ πατήρ ἤ ἀδελφός πρέσβυς πείθω ἐπιμελέομαι ἀρετή . καί εἰ μέν τις ἀπό οὗτος ἀπολαύω καί μισθός λαμβάνω οὗτος παρακελεύομαι , ἔχω ἄν τις λόγος · νῦν δέ ὁράω δή καί αὐτός ὅτι ὁ κατήγορος ἄλλος πᾶς ἀναίσχυντος οὕτως κατηγορέω οὗτος γε οὐ οἷος τε γίγνομαι ἀπαναισχυντέω παρέχω μάρτυς , ὡς ἐγώ ποτέ τις ἤ πράσσω μισθός ἤ αἰτέω . ἱκανός γάρ , οἴομαι , ἐγώ παρέχω ὁ μάρτυς ὡς ἀληθής λέγω , ὁ πενία . ἴσως ἄν οὖν δοκέω ἄτοπος εἰμί , ὅτι δή ἐγώ ἴδιος μέν οὗτος συμβουλεύω περιέρχομαι καί πολυπραγμονέω , δημόσιος δέ οὐ τολμάω ἀναβαίνω εἰς ὁ πλῆθος ὁ ὑμέτερος συμβουλεύω ὁ πόλις . οὗτος δέ αἴτιος εἰμί ὅς σύ ἐγώ πολλάκις ἀκούω πολλαχοῦ λέγω , ὅτι ἐγώ θεῖος τις καί δαιμόνιος γίγνομαι , ὅς δή καί ἐν ὁ γραφή ἐπικωμῳδέω Μέλητος γράφω . ἐγώ δέ οὗτος εἰμί ἐκ παῖς ἄρχω , φωνή τις γίγνομαι , ὅς ὅταν γίγνομαι , ἀεί ἀποτρέπω ἐγώ οὗτος ὁ ἄν μέλλω πράσσω , προτρέπω δέ οὔποτε . οὗτος εἰμί ὅς ἐγώ ἐναντιόομαι ὁ πολιτικός πράσσω , καί πάγκαλος γε ἐγώ δοκέω ἐναντιόομαι · εὖ γάρ οἶδα , ὦ ἀνήρ Ἀθηναῖος , εἰ ἐγώ πάλαι ἐπιχειρέω πράσσω ὁ πολιτικός πρᾶγμα , πάλαι ἄν ἀπόλλυμι καί οὔτε ἄν σύ ὠφελέω οὐδείς οὔτε ἄν ἐμαυτοῦ . καί ἐγώ μή ἄχθομαι λέγω ἀληθής · οὐ γάρ εἰμί ὅστις ἄνθρωπος σῴζω οὔτε σύ οὔτε ἄλλος πλῆθος οὐδείς γνήσιος ἐναντιόομαι καί διακωλύω πολύς ἄδικος καί παράνομος ἐν ὁ πόλις γίγνομαι , ἀλλά ἀναγκαῖος εἰμί ὁ ὁ εἰμί μάχομαι ὑπέρ ὁ δίκαιος , καί εἰ μέλλω ὀλίγος χρόνος σῴζω , ἰδιωτεύω ἀλλά μή δημοσιεύω .